Ello yera una vez nun tiempu mui alloñáu un soldáu que tornaba de la guerra. Caleyaba esmorecíu ensin fuercies, frayáu pol llargor de les batalles. El sufrimientu vivíu yá-y arrincare toles semeyes d’un tiempu anterior. De fechu, al soldáu nun-y quedaba más qu’una fardelina con trés cachucos de boroña qu’una muyer y-diere facía díes al pasu per una de les aldees qu’atopara nél camín. L’iviernu yá taba asomando y viniere acompañáu d’un cutu que n’aquellos montes de la cuenca alta del ríu Nalón, que taben avezaos a grandes nevaes, diba volvese en pocos díes mortal pa la suerte los que nun tuvieren techu pa resguardase o un bon fueu pa escalecer, pero eso nun-y importaba yá al soldáu que, escaecíu de tou raigañu y alcordanza, esperaba a la mortera más como si fuere una promesa de paz que como daqué a lo que tene-y mieu o respetu.
#000006
Ello yá taba riscando’l día ya’l soldáu tenía l’estómagu nos calcaños, asina que de la que llegó a un clarucu’l monte, púnxose a meter la mano na fardela pa garrar un cachu la boroña qu’aquella paisana-y diere, cuando apaeció de la ñada un paisanín peracabáu, flacu igual qu’una cadarma, entá más que’l propiu soldáu, que s’acercó ya dixo:
#000007
El soldáu taba famientu y miraba allampáu pal cachu pan que sacare de la fardela pero nun-y pudo dicir que non al paisanín, colo que-y dio’l bollín enteru. El paisanu esbozó una sorrisina que-y llegó al soldáu mui adientro, quedando mui contentu. Despidióse ésti del paisanín y garró marcha otra vuelta entrando pal monte, pero cambiare agora daqué n’él, pues taba muncho más contentu y ríase enforma, y l’antigua mirada ausente tornárase nuna muncho más optimista y viva. Siguió caleyando’l soldáu hacia l’interior del monte, agora’l so pasu yera más firme y llixeru, cuando oyó lloñe unes cantaraes perguapes que retumbaben nos montes. Atrayíu por elles siguió caleyando na dirección que-y paecía a él d’onde venía. El cantar yera cada vez más cercanu y claru, furó p’ente unos bardiales ya allá detrás d’una sebe apaecióse-y un claru’l monte onde taba otru paisanín cantando, sentáu enriba d’una piedra y escaleciendo a la vera d’un fueu. Cuando finó’l cantar, el soldáu entamó a aplaudir.
#000009
-¡Cantes muncho paisanu! – espetó’l soldáu – ¡Cantes imposible, voi dicite que m’allegrasti’l camín darréu hasta equí! ¡Puxa!
#000010
L’ánimu que-y diere’l primer paisanu al soldáu quitáre-y la fame pero yá pasaren hores d’aquello y la so barriga yá entamaba a ruxir otra vez ensin parar. El soldáu garró’l segundu cachu boroña y agüeyándolu como’l que se despide d’un fíu que van a axusticiar dixo:
#000012
El paisanu agradeció-y el manxar y convidó al soldáu a que se sentara de llau’l fueu. Ellí tuvieron un bon cachu echando cantaraes, blincando y baillando hasta que se despidieron ente abrazos y promeses de volver a alcontrase dalgún día, depués el soldáu, más contentu qu’unes castañueles, garró lamarcha otra vez. Caleyaba sorriente’l soldáu per una sienda, cantando los cancios deprendíos, cuando s’alcontró con un tercer paisanu a la vera’l camín que facía unos trucos bonísimos con una baraxa cartes. El soldáu quedó aparáu colos enguedeyos que facía aquel paisanu, y aplaudía ensin parar, entusiasmáu.
#000014
-¡Increíble! – glayaba’l soldáu – Esos trucos valen buenes perres, llástima que yo nun te les pueda dar.
#000015
El soldáu quedó un momentu pensativu. Namás-y quedaba un cachu boroña y tornaba a apreta-y la fame, asina que garrólu y partiólu al mediu pa da-y una parte al paisanu, pero entós entrugóse pa dientro y decidió que nun yera xusto da-y a aquel home menos qu’a los otros, colo qu’estendió los brazos y regaló-y los dos medios bollos. Ésti fizo un xestu d’agradecimientu y soltó :
#000017
El soldáu quedó sorprendíu col tercer paisanu y echóse al camín ensin dexar d’agüeyar aquella carta que nun paecía tener nada especial. -Una carta máxica- repitíase ensin parar pel camín. Asina pasó un ratín hasta que’l soldáu agüeyó lloñe una villa. De camín p’allá atopóse con un xabalín que nada más velu, echó a correr gruñendo de mieu. El soldáu persiguiólu hasta que ‘l animal púnxose nerviosu y enfrentólu pa da-y una testará. Cuando tuvo al xabalín enfrente, xusto enantes de que l’animal atacara, cegáu d’atruyáu que taba, abrió’l acus y enseñó-ylu a la bestia, pronunciando les pallabres máxiques:
#000019
-Posaderu – dixo’l soldáu– Llevo díes ensin descansar, necesito una cama pa reposar la cadarma, duelme hasta l’alma. Tengo tres coríos dientro d’esti sacu, si m’arregles ún pa cenar y me das posada güei, pues quedate colos otros dos.
#000022
El posaderu arregló-y la meyor cena que supo ya’l soldáu, que taba rindíu, retiróse adormecíu a descansar. Al otru día cuando espertó yá recuperáu, abrió la ventana y agüeyó a lo cimero d’una campa un palaciu que paecía tar abandonáu. Baxó’l soldáu a la parte baxo la casa n’onde lu esperaba’l posaderu ya entrugó-y por él.
#000023
-Asina que degorrios – Comentó pensativu’l soldáu, y ensin más garró les sos coses y armándose de valor dirixóse a palaciu. Cuando llegó, atopó la puerta enteabierta y entró pa dientro cantando los cantares que deprendiere del paisanín del monte. El sentimientu de tar vixiláu por una montonera d’almes en pena que lu esmorecía dende qu’entrara en palaciu diba menguando a cada cantar qu’echaba, hasta que llegó a una sala mui grande con una mesa nel centru. El soldáu sentóse y ensin parar colos cantaraes, esperó y esperó hasta que se fizo de nueche, más denguna presencia apaecía.
#000025
Tanto y tanto esperó qu’al final durmióse ensin dase cuenta del llugar au taba asitiáu. Cuando’l reló de la muria fizo sonar les doce, el soldáu despertó sobresaltáu y entós foi cuando se dio cuenta lo que tenía delantre. Ellí taben toos, decenes y decenes de degorrios asitiaos al pie d’él, yeren de color verdosu, apenes midíen un metro d’altura pero paecíen mui peligrosos, abríen el focicu enseñando l’afiláu dentame como queriendo encetá-y los colmiellos a la presa. L’alientu fedía-yos a podre y teníen unes ales nel llombu que yos permitía esnalar al pie la estampa’l soldáu, que los agüeyaba desafiante.
#000026
Al dicir esto saltaron dellos degorrios a la vera’l soldáu reclamando toles coses que yos apetecíen d’él, anque en verdá lo que queríen yera simplemente come-y l’alma:
#000030
-¡Vale! – siguió’l soldáu – ¿Y qué vos xugáis vosotros escontra la mio vida?
#000032
El soldáu aceutó l’apuesta ensin escaecer qu’en dengún momentu podía desapegase de la carta máxica que taba metía nel sopantalón. El degorriu cabezaleru ordenó darréu a los llacayos que subieran dellos barriles d’oru pa entamar a xugar y unes caxes de sidra p’afilar el gargüelu; sacó una baraxa y entamaron la partida. Pasaben los xuegos ún detrás d’otru pero les risotiaes de los degorrios tornáronse poquitín a poquitín nun españar de rabia contenida, pues anque taben faciendo trampes, el soldáu ganaba una y otra vuelta con unes xugaes tan bones que los dexaba a toos plasmaos. Dellos acusábenlu en cada xuegu de que facía trampes, pero’l degorriu cabezaleru, que taba a puntu de reventar de rabia contestaba qu’él tamién les facía, pero qu’entá asina taba perdiendo igual. Los barriles d’oru diben asitiándose ún detrás d’otru de llau del soldáu, que xiblaba y cantaba pelo baxo aquellos cantares del paisanu del monte. Esto ponía tovía más enfadáu al diañu cabezaleru, qu’echaba fumu peles oreyes y unos gargaxos ñegros nel suelu que s’espardíen como ácidu peles baldoses. Amás les caxes de sidra tamién baxaben a plomu, colo que los degorrios taben cada vez más borrachos y faltosones.
#000034
-Señores, creo que tenéis d’aceutar que perdiestis, asina que yá ye hora de qu’arreéis d’equí y nun volváis enxamás per estes tierres.
#000036
Los degorrios zarráronse alredor del soldáu, el degorriu cabezaleru alzó una mano y señalando al soldáu col deu dixo:
#000037
-¡Cuando perdemos éntramos fame y agora mesmu vamos comete l’alma, soldadín! – Nesi momentu los demás degorrios punxéronse a abalanzase sobre l’home, que llevantándose de la siella n’actitú firme, posó d’un manotazu’l sacu enriba la mesa y echando una agüeyada d’izquierda a drecha a toos ellos dixo:
#000038
Nesi momentu entamó una fuercia sobrenatural que paecía venir de dientro’l sacu. Los degorrios glayaben y ximíen de dolor pero nun había manera d’escapar a aquella maldición. Un trés d’otru fueron entrando nel sacu tolos diaños y cuando taben nél, el soldáu zarrólu per fuera anudando les buyetes, depués tiró’l sacu pal suelu y con ellos dientro dio-yos una tomicia d’asustar hasta que cansó. Llueu abrió un poco’l sacu y dixo: -¿Quién yera l’amu?
#000041
Dicho esto’l soldáu abrió’l sacu y los degorrios salieron corriendo unos penriba d’otros, agüeyaben p’atrás aterraos mientres corríen, y cuando y-víen la estampa al soldáu otra vez, glayaben de mieu y faltába-yos suelu pa correr. Otros tirábense dende les ventanes pa salir d’aquel castiellu pola vía rápida. Ún d’ellos nun tuvo tanta suerte como los demás, pues yera coxu y diba dando saltuco a poco y a poco en direición a la ventana cuando’l soldáu lu garró per una pata y llevantólu p’arriba, metiólu pal sacu otra vez y dexólu elli enzarráu.
#000043
Podéis imaxinar la folixa que s’armó nel pueblu cuando s’enteraron de lo que fixere’l soldáu. Fixeron una fiesta que duró diez díes, cantaron, baillaron y fuerguiaron hasta que cansaron. El rei, que yera por ciertu mui queríu ente’l xentíu, tornó y desfíxose n’agradecimientos al gayasperu soldáu, cubriólu d’oru y dio-y una estancia como cortesanu nel palaciu. Al soldáu entamáron-y a dir les coses rodaes, al poco alcontró una muyer preciosa que prendada del so coraxe y la so bondá, cásose con él al poquitín, tuvieron un fíu y el tiempu postrero pasó ensin novedá pa la feliz familia.
#000045
El soldáu desanudó les buyetes y abrió’l sacu un poquitín p’agüeyar al degorriu a la cara y promete-y la llibertá si curaba al so fíu. Alcordaron esto, yá ensin más fueron xuntos hasta la vera la cama’l neñu. El degorriu adelantóse un par de pasinos y sacó un cristalín que traía en dalgún llau debaxo les ales, miro per él y entamó a farfullar pa si. El soldáu preguntó-y que yera lo que taba viendo y el degorriu espurrió’l brazu ofreciendo-y el cristal:
#000050
El soldáu cumplió la so parte’l tratu y dexólu llibre non ensin reclamá-y que y-dexara’l frascu y el cristalín pa facer más cures a otres persones si fuera conveniente. El degorriu aceutó y marchó acoxando a poco y a poco e chando un glayíu d’agradecimientu y suspirando pa les sos coraes, pues taba percontentu de poder tornar colos suyos.
#000056
Un bon día muncho tiempu depués, tando asitiáu’l soldáu bien lloñe de casa, llegó montáu a caballu un mensaxeru’l rei con una carta que dicía:
#000059
El soldáu fixó la so mirada nel rostru ñegru la mortera y sacando’l sacu de debaxo la sábana espetó-y:
#000065
Al dicir estes pallabres desatóse la mesma fuerza colosal que la otra vegada qu’usare’l sacu colos degorrios acuantayá d’aquello. La muerte nun pudo escapar y quedó atrullada dientro’l sacu. El soldáu llevantós e recuperáu en salú al momentu, trancó bien el sacu faciendo un nudu coles buyetes y entamó a glayar y a blincar col so fíu:
#000069
Los borrachos colgábense pel gañote d’una soga atada a la rama d’una castañal grande y tirábense abaxo al pasu los caminantes p’asustalos, y más si yeren chavalines guapes; Los guah.es garraron la costume de dir a tirase en masa pel barrancu más fonderu, ún que tenía más d’un quilómetru de cayida y unos escayos nun bardial na parte abaxo, y claro, poníense perdíos. A les madres dábayos- mal cuando tornaben a casa cola ropa d’aquelles traces. Hasta los paisanos y les muyeres que taben aburríos de la vida se tiraben peles ventanes de casa dende los llugares más arrimaos y llueu claro, como dexaben la puerta pesllada, quedaben enzarraos fuera casa dando voces. Aquella situación yera una calamidá se mirara per onde se mirara.
#000071
Tal yera ello qu’en pasando un poco tiempu, la ciudá foi enllenándose d’almes en pena, de vieyos que ya nun podíen ni col so mugor. Foi entós cuando’l soldáu alvirtió tol mal que causare cola so fechoría, asin a qu’arrepintíu nel alma tornó a desenterrar el sacu. Cuando lu sacó de la tierra y lu abrió, asomóse aterrada la mortera.
#000072
El soldáu dirixóse a ella y dixo-y:
#000073
La mortera nun atendió si quiera pa les pallabres del soldáu. Magar se vio llibre entamó a correr ensin mirar p’atrás pues nun quería saber nada d’aquel home y nunca enxamás volvería a buscalu. Pasaron cientos d’añosde caleyan ensin rumbu pal soldáu, qu’escaecíu pola muerte tuvo que ver morrer a tolos sos familiares y collacios. Un bon día, apolmonáu de vivir, marchó col so sacu en direición al infiernu a buscar a los degorrios pa ver si se facíen cargu d’él y lu dexaben entrar cola so penitencia. Cuando picó a les puertes, apaecióse un degorriu pela tara bica, yera’l cabezaleru pero ya nun s’alcordaba del soldáu porque ésti taba mui avieyáu agora tenía llargues barbes.
#000075
-Non, nun voi marchar hasta que nun me deas cien almes pa llevame conmigo pal cielu. – Contestó’l soldáu enfurruñáu pola negativa’l degorriu.
#000081
–Esti home nun hai quién pueda con él, ¡vale! Doite cien almes, pero marcha y nun vuelvas pequí enxamás de la vida.
#000085
Escoltando a les cien almes el soldáu encaminóse pal cielu, pero al llegar topóse col guarda de la puerta’l paraísu que-y prohibió la entrada, alegando que entá nun llegare la so hora de morrer, que nun taba en llista. Les cien almes si pudieron pasar porque elles yá morrieren diba tiempu, y entamaron a perdese pela puerta’l cielu una tres d’otra. El soldáu salió entós al pasu la procesión, garró’l so sacu y colgólu al costazu d’una de les almes, diciéndo-y que cuando tuviere dientro’l cielu, lu mandare entrar nel sacu:
#000086
-Alcuérdate que yo te salvé a ti del infiernu, amiga-y al dicí-y esto dio-y un par de golpinos nel costazu como de complicidá y dexóla que se perdiera coles demás pela puerta’l cielu. El soldáu esperó ya esperó pero como naide lu llamaba pa entrar nel sacu, tarreció ellí postiáu.
#000087
Y ye que como nel cielu nun hai memoria, les almes escaecen cualquier cosa que se-yos diga enantes d’entrar. Asina que’l probe home dio la vuelta atristayáu y entamó un caleyar solitariu que duró sieglos, a resguardase naquellos valles que-y dieron la vida, contando una y otra vez a los que s’alcontraba la mesma hestoria la so vida; y tovía güei sicasí apaecéis per dalgún chigre perdíu del conceyu de Llaviana, a lo meyor vos atopáis con un paisanín afayadizu, bastante avieyáu y con unes barbes mui llargues, como que paez que siempres anduvo pehí; tomando una pinta y contando un cuentu preciosu d’un home qu’un día fixo presa a la muerte.
#000088